**HATÁSVIZSGÁLATI LAP**

az önkormányzat szervezeti és működési szabályzatáról szóló 24/2013. (XII.19.) önkormányzati rendelet módosításáról szóló rendelethez

**1. Társadalmi hatások**

A rendelet megalkotása a képviselő-testület és szervei működésének a társadalom által elvárt minőségnek és hatékonyságnak való megfelelést biztosítja.

**2. Gazdasági, költségvetési hatások**

A rendeletben foglaltak végrehajtása az Önkormányzat költségeinek csökkenését eredményezi.

**3. Környezeti hatások**

A rendeletben foglaltak végrehajtásának környezetre gyakorolt hatása nincs.

**4. Egészségi követelmények**

A rendeletben foglaltak végrehajtásának egészségügyi követelményei nincsenek.

**5. Adminisztratív terheket befolyásoló hatások**

A rendeletben foglaltak végrehajtása az adminisztratív terheket csökkenti.

**6. A jogszabály megalkotásának szükségessége, a jogalkotás elmaradásának várható következményei**

A hatékony és gördülékeny ügyintézés érdekében célszerű a képviselő-testület fenti hatáskörét a polgármesterre átruházni. A rendelet-tervezet értelmében átruházott hatáskörben a polgármester első fokon dönt az önkormányzat által megvalósított kiszolgáló út- és közműberuházással érintett ingatlan tulajdonosait terhelő útépítési és közművesítési hozzájárulás mértékéről és a megfizetésének módjáról.

Kiskőrös Város Képviselő-testülete megalkotta Kiskőrös Város 2020. évi költségvetéséről szóló 3/2020. (II.13.) önk. rendeletét, amelyben - a korábbi évekhez hasonlóan – a polgármesterre a mellékletben felsorolt hatásköröket ruházta át.

**7. A jogszabály alkalmazásához szükséges személyi, szervezeti és pénzügyi feltételek**

A jogszabály alkalmazásához szükséges személyi, tárgyi, szervezeti és pénzügyi feltételek rendelkezésre állnak.